VENDIM
Nr. 295, datë 11.5.2022

PËR RISHPËRNDARJEN E NUMRIT TË PUNONJËSVE ORGANIKË DHE TË FONDEVE BUXHETORE NË NJËSITË E QEVERISJES QENDRORE, PËR VITIN 2022 

Në mbështetje të nenit 100 të Kushtetutës dhe të neneve 12 e 17, të ligjit nr. 115/2021, “Për buxhetin e vitit 2022”, të ndryshuar, dhe të nenit 44, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Numri i punonjësve i Ministrisë për Evropën dhe Punët e Jashtme, për vitin 2022, reduktohet me 15 (pesëmbëdhjetë) punonjës, duke e çuar numrin e përgjithshëm të ministrisë në 584 (pesëqind e tetëdhjetë e katër) punonjës. 
2. Numri i punonjësve i Ministrisë së Arsimit dhe Sportit, për vitin 2022, shtohet me 15 (pesëmbëdhjetë) punonjës, duke e çuar numrin e përgjithshëm të ministrisë në 31 005 (tridhjetë e një mijë e pesë) punonjës. 
3. Në programin 01110, “Planifikim, menaxhim, administrim”, të miratuar për vitin 2022, për Ministrinë për Evropën dhe Punët e Jashtme, reduktohet fondi prej 31 764 180 (tridhjetë e një milionë e shtatëqind e gjashtëdhjetë e katër mijë e njëqind e tetëdhjetë) lekësh, në zërin “Shpenzime korrente” dhe fondi prej 5 500 000 (pesë milionë e pesëqind mijë) lekësh, në zërin “Shpenzime kapitale”.
[bookmark: _GoBack]4. Në programin 09120, “Arsimi bazë (përfshirë parashkollorin)”, të miratuar për vitin 2022, për Ministrinë e Arsimit dhe Sportit, shtohet fondi prej 31 764 180 (tridhjetë e një milionë e shtatëqind e gjashtëdhjetë e katër mijë e njëqind e tetëdhjetë) lekësh, në zërin “Shpenzime korrente”, dhe fondi prej 5 500 000 (pesë milionë e pesëqind mijë) lekësh, në zërin “Shpenzime kapitale”.
5. Ngarkohen Ministria për Evropën dhe Punët e Jashtme, Ministria e Arsimit dhe Sportit dhe Ministria e Financave dhe Ekonomisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

